Szellem Lélek Test: A tudat és a tudatalatti
Ha úgy tekintesz az elmédre, mint egy kertre, akkor könnyen meg lehet érteni a két eltérő funkciót, te magad vagy a kertész, és megszokott gondolkodásmódod segítségével naphosszat mag­vakat - gondolatokat - ültetsz tudatalattidba.
Ahogy vetsz a tu­datalattid talajába, úgy aratsz testedben és körülményeidben is.
Láss hozzá máris, vesd el a békesség, boldogság, helyes cse­lekedetek, jóakarat, fellendülés gondolatait!
Nyugodtan és ér­deklődéssel gondolkodj ezekről az értékekről, és tudatos elméddel teljes mértékben fogadd el őket. Szüntelenül ültesd e csodás magvakat - gondolatokat - tudatalattid kertjébe, és di­csőséges termést takaríthatsz be.
Tudatalattid olyan talajhoz hasonlatos, amely mindenféle magvaknak életet ad, a rosszak­nak éppen úgy, mint a jóknak. Avagy a tövis fürtjeit és a bogán­csot gyűjti-é az ember?
Ha helyesen gondolkodunk, ha értjük az igazságot, ha a tu­datalattinkban lerakódó gondolatok építő jellegűek, harmoni­kusak és békések, akkor tudatalattink varázsereje harmonikus körülményeket, kedvező környezetet, mindenből a lehető leg­jobbat varázsolja elénk.
Vedd szemügyre életedet, és meglátod, hogy az emberiség elsöprő többsége a külső világban él; csak a felvilágosodott ke­vesek érdeklődnek igazán a belső világ iránt.
Ne feledd: a belső világ, azaz gondolataid, érzéseid, képzeleted alakítják külvilá­godat. Ez tehát az egyetlen kreatív, alkotóerő, s bármit találsz is a körülötted testet öltő világban, a saját belső világod teremtette azt; tudatosan vagy tudat alatt.
Ahhoz hogy a külső körülményeid megváltoztasd, a kiváltó okot kell megvál­toztatnod.
Ez pedig nem más, mint az a mód, ahogyan a tudatod használod. Az a mód tehát, ahogy gondol­kodsz, és elmédben képeket formálsz.
A mérhetetlen gazdagság feneketlen tengerében élünk. Tu­datalattink nagyon érzékeny gondolatainkra. Gondolataink formálják a közeget, amelyben tudatalattink végtelen intelligenciája, bölcsessége, életereje, energiája áramlik.
Alkalmaz­zuk a gyakorlatban is elménk törvényszerűségeit úgy, ahogy azt e könyv fejezetei mutatják, s azt tapasztalhatjuk, hogyan válik bőséggé a szegénység, bölcsességgé a babona és tudatlanság, békességgé a kín, örömmé a bánat, fénnyé a sötétség, harmóniá­vá a zűrzavar, bizalommal teljes hitté a félelem, sikerré a kudarc, és szabadsággá a nagy számok törvénye.